open-index/open-wikipedia-markdown huggingface dataset:
Costa do Sol

duimnael|300px|Die Praia Grande of Groot Strand van Arraial do Cabo
Die **Costa do Sol** (Sonkus) is 'n gewilde Brasiliaanse vakansiestreek in die noorde van die deelstaat Rio de Janeiro wat vanaf die bergrûens van die Serra da Tiririca oos van Niterói tot Arraial do Cabo strek. Die kusstreek se landskap word oorheers deur lang sandstrande, skiereilande met turkoois baaie en talle soutwater-strandmere wat tussen die kuslyn en die bergrûens van die binneland geleë is. Die laasgenoemdes het aan die Atlantiese kusstreek die bynaam *Região dos lagos* of "Meregebied" besorg.

Die flora in die sanderige kusgebied word oorheers deur die *restinga*, 'n Suidoos-Brasiliaanse bioom met grasse, kruie en klein struike met hoogtes tussen 1,5 en 2 meter digby die strande, en tropiese loofbosse met klein boomspesies (en hoogtes van maksimaal 15 m) in die aangrensende binneland. Die Engelse natuurkundige Charles Darwin is in 1832 deur 'n landgenoot, wat hier geboer het, uitgenooi om die plaaslike dier- en plantspesies te bestudeer. Sy beskrywings en waarnemings is in 1839 as *Journal and Remarks* gepubliseer (latere uitgawes van die werk het onder die titel *The Voyage of the Beagle* verskyn, met beskrywings van die Costa do Sol in die tweede hoofstuk).
USB (dubbelsinnig)

**USB** kan verwys na:

* Universal Serial Bus, 'n stamlynstandaard in rekenaars
* Universiteit Stellenbosch Bestuurskool
Anton Kannemeyer

**Anton Kannemeyer** (gebore 30 Oktober 1967) is 'n Suid-Afrikaanse spotprenttekenaar, wat soms teken onder die skuilnaam **Joe Dog**. Kannemeyer het doseer aan die Universiteit van Pretoria, Technikon Witwatersrand, en was ook 'n senior lektor by die Universiteit van Stellenbosch.

## Biografie 
Anton Kannemeyer was gebore in Kaapstad. Hy het grafiese ontwerp en illustrasie by die Universiteit van Stellenbosch studeer, en het 'n Meestersgraad in illustrasie. Saam met Conrad Botes wat soms teken onder die skuilnaam **Konradski**, is hy die mede-stigter van die tydskrif *Bitterkomix* in 1992 en het eerbied gewerf vir sy ondermynende houding en donker humor. Hy is gekritiseer vir die maak van "offensief, rassistiese beelde". Dit was die enigste onafhanklike spotprent in Suid-Afrika. Kannemeyer het self gesê dat hy "baie haat pos van wit Afrikaners" kry.

Sy werke daag uit om die rigiede beeld van Afrikaners bevorder onder Apartheid. "X is vir Xenofobie", wat deel uitmaak van sy "Alfabet van Demokrasie", toon Ernesto Nhamwavane, 'n Mosambiekse immigrant wat lewendig verbrand was in Johannesburg in 2008. Sommige van Kannemeyer se werke gaan met die kwessies van ras verhoudings en kolonialisme, deur die beskikbaarstelling van die styl van Hergé se strokiesprente, naamlik van *Kuifie in die Kongo*. In "Pappa in Afrika", word Kuifie as 'n wit Afrikaner uitgebeeld of as 'n wit liberale of as 'n rassistiese wit imperialistiese in Afrika. In hierdie stereotipe satire, is die blankes beter, geletterd en beskaafde, en die swartes is wreed en dom. In 'Peekaboo', 'n groot akrielkunswerk, skrik 'n wit man vir 'n swart man wat sy kop uit die oerwoud uitsteek en 'peekaboo' kreet. 'n Spotprent genoem "Die Liberale" is geïnterpreteer as 'n aanval op wit vrees, dwepery en politieke korrektheid: 'n groep van anonieme swart mense (wat lyk soos golliwogs) is oor die verkragting van 'n wit vrou, wat haar aanvallers "histories benadeelde mense" noem.

## Bibliografie 
* The Big Bad Bitterkomix Handbook (2006)
* Fear of a Black Planet (2008)
* Bitterkomix 15 (2008)
* Alphabet of Democracy (2010)
* Pappa in Afrika (2010)
* Bitterkomix 16 (2013)
* Bitterkomix 17 (2016)
* Bitterkomix 18 (2020)
* Bitterkomix 19 (2023)
* Bitterkomix Sketchbooks and Journals (2025)

## Verwysings 
## Eksterne skakels 
* Anton Kannemeyer - White Fright
Armação dos Búzios

duimnael|links|'n Plesierboot lê in Búzios voor anker
**Armação dos Búzios** (Brasiliaanse Portugees: [ɐɦməˈsɜ̃w̃ duj̆ʑ ˈbuˑzjʊ̆j̆ɕ], Europese Portugees: [aʁmɐˈsɐ̃w duz ˈbuzjus]), dikwels kort **Búzios** genoem, is 'n strandoord en munisipaliteit in die Brasiliaanse deelstaat Rio de Janeiro wat in die 1960's, nadat die Franse aktrise Brigitte Bardot en haar Brasiliaanse vriend net soos die oseanograaf Jacques Cousteau hier op soek na 'n rustige vakansieplek in 1964 kom ontspan het, met luukse toerisme en stralerjakkers verbind is en aan die voormalige vissersdorpie die bynaam *A Saint-Tropez Brasileira* besorg het.

Armação dos Búzios, wat op 'n skiereiland noord van Rio de Janeiro aan die Brasiliaanse Costa do Sol ("Sonkus") geleë is met 'n twintigtal sandstrande binne die stadsgebied, het oorspronklik deel uitgemaak van Cabo Frio en vorm eers sedert 12 November 1995 'n selfstandige munisipaliteit. Die betrokke prefekture het die ontwikkeling van Búzios vanaf die 1970's met omsigtigheid beplan. In teenstelling met baie ander gewilde strandoorde in die land is die bou van woonstelblokke hier verbied sodat die oorspronklike Portugees-Mediterreense dorpskarakter net soos die historiese klipstrate bewaar gebly het. Die meeste geboue bly beperk tot twee verdiepings. Nogtans het Búzios 'n gewilde vakansiebestemming vir duisende inheemse en Argentynse toeriste asook die plesierbote van internasionale rederye geword. Die streek se tipiese klein gastehuise of *pousadas* beskik meestal net oor 'n tiental kamers. In 2010 het 'n hotel met meer as 300 kamers sy deure geopen.

## Verwysings 
## Eksterne skakels 
;Toerisme
* *Lonely Planet - Búzios*
;Media
* *YouTube.com: Off2 Brazil - Travel to Búzios*
Titaan-49

**Titaan-49** (chemiese notasie **Ti**) is 'n stabiele isotoop van titaan. Dit is 'n taamlik seldsame isotoop.

## Vorming 
Hierdie isotoop word hoofsaaklik gevorm as die vervalproduk van die radioaktiewe chroomisotoop Cr. Die nukleosintese van hierdie chroomisotoop kan naby die ineenstortende kern van 'n supernova tipe II of in ontploffende heliumverbranding in 'n bepaalde soort tipe I-supernova plaasvind. Cr verval eers na V, 'n isotoop van 'n vuurvaste element, wat 'n halfleeftyd van 330 dae besit. Hierdeur kan die materiaal in supernovakorrels ophoop. Hierdie effek kan in hulle afwykende isotoopverhoudings waargeneem word.

## δ49Ti 
Die isotoopverhouding tussen Ti en Ti wat met 73,72% die volopste voorkom, kan hier op aarde wissel van +0,054 ‰ tot +0,548 ‰. Metings van hierdie isotoopverhouding word in die geochemie gebruik vir die navorsing van die vorming van gesteentes. Hoë waardes word viral in gedifferensieerde magmas aangetref en dit word dalk deur fraksionering wat tydens die differensiasie optree veroorsaak. Die vorming van yster-titaan-oksiede speel hierin 'n sleutelrol. Hoë delta-waardes gaan gewoonlik saam met hoë kiesel-gehaltes.

In basalte wat op die maan gevind is, is die verryking van sware titaanisotope taamlik klein (tot slegs +0,033  ‰)

In die meeste meteoriete soos gewone chondriete (H, L en LL), koolstofhoudende chondriete en enstatiet-chondriete wisse die δ49Ti-waarde nouliks en die gemiddelde waarde +0,004±0,010 &permil;  kom baie goed ooreen met die waarde van silikate of aarde, die maan, Mars en die hemelliggame wat as die oorsprong van die HED- en angriet-achondriete beskou word. Die aubriete wys nogtans waardes wat wissel van -0,07 tot +0,24 &permil;

## Verwysings
Titaan-50

**Titaan-50** (chemiese notasie **Ti**) is 'n stabiele isotoop van titaan.

## Isotoopverhouding 
Die Ti- en Ti-isotoopverhouding wys groot afwykings van die aarde vir alle meteoriete behalwe die enstatiet-chondriete.

## Neutronaktivering 
Titaan kan deur neutronaktivering bepaal word omdat titaan-50 maklik 'n neutron opneem en titaan-51 vorm, wat 'n halfleeftyd van slegs 5,8 minute het. Sy radioaktiwiteit kan maklik gemeet word.

## Kernreaksies 
Titaan-50 is ryk aan neutrone en word gebruik om swaar elemente te vervaardig deur teikens van lood of bismut met hierdie isotoop te beskiet. 
## Verwysings
Vanadium-51

**Vanadium-51** (chemiese notasie **V**) is 'n stabiele isotoop van vanadium. Dit is die enigste stabiele isotoop. 

## Neutrondiffraksie 
Die koherente strooiingslengte vir termiese neutrone is slegs 0,402 fm en dit maak die element amper onsigbaar in neutrondiffraksie. Vanadium word soms gebruik vir monsterhouers ens., hoewel dit inkoherente strooiing en absorpsie veroorsaak.

## Neutronaktivering 
V kan met blootstelling aan neutrone bepaal word. Dit vorm die radioaktiewe isotoop V, wat 'n foton van 1432 KeV uitstraal.
## Verwysings
Jacques Terre'Blanche

'''Jacques Terre'Blanche''' (gebore 1 Desember 1982) is 'n Suid-Afrikaanse sanger en werklikheidstelevisiester. Hy verwerf bekendheid toe hy in die tweede seisoen van die Suid-Afrikaanse weergawe van die televisiesangkompetisie *Idols* derde geplaas is, ná wenner Anke Pietrangeli en naaswenner Poseletso Sejosingoe. Hy verskyn ook op Survivor South Africa: The Maldives. Hy sing meestal in Engels, maar maak sy Afrikaanse debuut in 2016 met sy cover van Lucas Maree se "Droomvrou".

## Diskografie 
### Ateljeealbums 
* 2004: *EQ*
* 2007: *The Colour Red*

### Enkelspelers 
* 2013: *Walking Your Way*
* 2013: *Goodnight Moon*
* 2013: *Simply War*
* 2013: *Heart Strings*
* 2015: *Cinnamon*
* 2016: *Droomvrou*
* 2016: *Ek Verlang*
* 2017: *Euphoria*
* 2017: *Skinny Jeans en Converse*

## Verwysings 
## Bronne 
* 
* 
* 

## Eksterne skakels 
* Jacques Terre'Blanche op MusicBrainz
* 
* 
* 
* Jacques Terre'Blanche op YouTube

### Musiekvideo's 
* "Droomvrou" op YouTube
Bandiet-dikkop

Die **bandiet-dikkop** (*Priolepis cincta*) is 'n dikkop wat voorkom in die westelike Stille Oseaan en die Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as *convict goby*.

## Identifikasie 
Die vissie word tot 5 cm lank. Die vis se lyf is bruin en daar is nou, ligter bande met donkerrande wat om die lyf gaan. Daar is kolletjies op dorsale- en stertvinne. Hulle leef in aflandige koraalriwwe in water wat 5 tot 70 m diep is.

Die vissie leef in skeure, grotte en tussen die korale. Hulle word gereeld gesien waar hulle onderstebo hang. Hulle is alleenlopers en vreet klein ongewerweldes. Hierdie spesie is geheimsinnig en word min gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Priolepis-cincta.html
* http://eol.org/pages/213561/overview
Gevlekte sanddikkop

Die **gevlekte sanddikkop** (*Fusigobius inframaculatus*) is 'n dikkop wat wydverspreid voorkom in die westelike Stille Oseaan, die Indiese oseaan; meer spesifiek in die Persiese Golf, Oman en aan die ooskus van Afrika suidwaarts tot by suidelike KwaZulu-Natal. In Engels staan dit bekend as *inner-spot goby* of *blotched sand goby*.

## Identifikasie 
Die vissie word tot 8 cm lank. Die lyf is lig, amper deurskynend en bedek met oranje kolletjies. Daar is 'n dowwe swart kol op die stert. Die mannetjie het 'n verlengde dorsale vin.

Hulle leef in aflandige koraal- en rotsriwwe in water wat 9 tot 20 m diep is. Hule word dikwels gevind waar hulle op die sand onder oorhange of in grotte lê. Hulle is soms totaal roerloos vir kort tydperke. Die vissie is gewoonlik alleenlopers. Hulle vreet klein ongewerweldes. Die spesie kom algemeen voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.org/summary/Fusigobius-inframaculatus.html
* http://eol.org/pages/204874/overview
Bejanispruit

Die **Bejanispruit** is 'n spruit wat net wes van die Krugerwildtuin, in Mpumalanga, Suid-Afrika vloei. Sy monding is aan die linkerbank van die Sabierivier

## Monding 
* 

## Eksterne skakel 
* Google-kaart van die Bejanispruit se monding by Geonames.org (cc-by)

## Verwysings
Dorpsrivier (Mpumalanga)

:*Hierdie Dorpsrivier vloei in Mpumalanga. Vir ander riviere met dieselfde naam, sien die dubbelsinnigheidsbladsy by Dorpsrivier.*

Die **Dorpsrivier** is 'n rivier en 'n aantal stroomvertakkings wat suid van Lydenburg, in Mpumalanga, Suid-Afrika vloei.

## Waterval 
* Lydenburgwaterval by 

## Monding 
* 

## Eksterne skakel 
* Google-kaart van die Dorpsrivier se monding by Geonames.org (cc-by)

## Verwysings
478 v.C.

## Gebeure 
* Die Spartane onder leiding van koning Pausanias en hul Griekse bondgenote hou 'n veldtog na die eiland Siprus om die Perse te verdryf.
* Die hooghartige wyse waarop Pausanias sy bondgenote behandel veroorsaak wrewel. Athene word die nuwe leier.

## Geboortes 
## Sterftes 
*

## Verwysings
467 v.C.

## Gebeure 
* Die Liga onder leierskap van die Atheneense generaal Cimon val die Perse aan by die Eurymedonrivier in die suide van Klein-Asië. Hulle vernietig die Fenisiese vloot en die Egeïese See word daarna deur die Liga beheers.

## Geboortes 
* 
## Sterftes 
* 
## Verwysings
Simmentaler (bees)

duimnael|250x250px|Tradisionele Simmentalerkoei op bergweiding (Engstligenalp)
duimnael|250x250px|Suiwergeteelde swart Simmentalerbul in Noord-Amerika
Die **Simmentaler** of **Switserse Fleckvieh** is 'n Switsersgeteelde dubbeldoelbeesras. Dit is vernoem na die Simmental – die vallei van die Simmerivier – in Berner Oberland, in die kanton Bern in Switserland. Dit is rooierig van kleur met wit merke, en word gebruik vir beide melk en vleis.

## Geskiedenis 
### Europese oorsprong 
As een van die ouer en wydverspreidste beesrasse in die wêreld, en aangeteken sedert die Middeleeue, het die Simmentalerras bygedra tot die skepping van 'n paar ander bekende Europese rasse, insluitende die Montbeliarde (Frankryk), die Pezzata Rossa d'Oropa (Italië), en die Fleckvieh (Duitsland en Oostenryk).

### Afrika 
Namibië (1893) en Suid-Afrika (1905) was die eerste lande buite Europa waar die ras suksesvol gevestig is. Hier is die ras hoofsaaklik gebruik vir vleisproduksie. Tans is die telersgenootskap, so ver as wat dieregetalle betref, die vierde grootste van die 32 nie-melkkoeirasse in Suid-Afrika. 

Die vernaamste redes vir hul gewildheid is
# hul kan gebruik word met groot sukses in kruisteling vir die teel van beide koeie met baie melk en swaar osse, 
# 'n groot aantal verteenwoordig prestasie-getoetste bulle, 
# omvattende advies en ander rasverbeteringsdienste aan sy telers, en 
# diere wat nie die streng inspeksies deur raskenners slaag nie, word permanent uitgeskakel.

## Verskillende name 
Die ras is ook bekend onder die volgende name:

* *Fleckvieh Simmental*: Argentinië.
* *Simmental*: Australië, Brasilië, Bulgarye, Kanada, Brasilië, Denemarke, Frankryk (vroeë 1990's het die naam verander van Pie Rouge), Ierland, Meksiko, Nieu-Seeland, Pole, Swede, Switserland (SI-afdeling), die Verenigde Koninkryk, die VSA, Zambië en Zimbabwe.
* *Fleckvieh*: Oostenryk, Duitsland, Nederland, Spanje, Switserland (SF-afdeling) en Uruguay.
* *Simmentaler*: Suid-Afrika en Namibië.

## Eienskappe 
[regs|duimnael|'n Switserse Simmentaler *entrecôte* [Biefstuk|steak]]

### Tradisioneel 
Die Simmentaler is histories gebruik vir suiwel en vleis, en as trekosse. Hulle is veral bekend vir die vinnige groei van hul kalwers, indien voldoende voer verskaf word. Simmentalers groei vinniger en produseer meer melk as enige ander ras.

## Verwysings
Seesambokdikkop

Die **seesambokdikkop** (*Bryaninops yongei*) is 'n dikkop wat wydverspreid voorkom in die Stille Oseaan en die Indiese Oseaan; meer spesifiek die Rooisee en aan die ooskus van Afrika suidwaarts tot by die suide van KwaZulu-Natal.

## Identifikasie 
Die vissie word tot 4 cm lank. Sy lyf is deursigtig met wit stippellyn aan die sye. Daar is ongeveer ses rooibruin vertikale strepe tussen die stippels. Hulle leef normaalweg in pare saam met swart koraal *Antipathidae*, in besonder die genus *Cirrhipathes*. Laasgenoemde groei in oop stroom gebiede in water wat 15 tot 60 m diep is. 'n Kenmerk van die spesie is dat die wyfies hul eiers lê op seesambokke - 'n seeplant - en ander korale asook op sekere spesies van *Acropora* korale. 

Die seedier vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Bryaninops-yongei.html
* http://eol.org/pages/1156726/overview
Spoorswerwer

Die **spoorswerwer** (*Valenciennea helsdingenii*) is 'n dikkop wat wydverspreid voorkom in die Stille Oseaan, die Indiese Oseaan, insluitend die Rooisee, en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as *Railway glider*.

## Identifikasie 
Die vis word tot 16 cm lank. Die lyf is bruin aan die rugkant, die twee sye is lig wit en daar is twee bruin strepe wat oranje word na agter, wat vanaf die snoet tot by die stert strek. Daar is 'n prominente swart kol met 'n wit rant op die voorste dorsale vin.

Die vis leef in aflandige koraal- en rotsriwwe in water wat 5 tot 45 m diep is. Hulle verkies bodems wat 'n mengsel van sand en koraalrommel is. Hulle kom gewoonlik in pare voor en bly altyd naby die bodem. Die vis gaan nooit ver weg van sy nes nie. Hulle verkry voedsel deur bekkevol sand deur die kieue te sif en só klein ongewerweldes en alge te nuttig.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* Valenciennea helsdingenii op FishBase
* http://eol.org/pages/213564/overview
Oranjekoldikkop

Die **oranjekoldikkop** (*Valenciennea puellaris*) is 'n dikkop wat wydverspreid voorkom in die westelike Stille Oseaan, die Indiese Oseaan, insluitend die Rooisee en Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as *orange spotted goby*.

## Identifikasie 
Die vis word tot 14 cm lank. Die vis se lyf is gryswit met 'n dubbele ry oranje kolletjies aan die sye. Soms is die onderste ry 'n soliede streep. Daar is kleiner oranje kolletjies op die rug en ligblou vlekke op die kop. Die eerste dorsalevin is lank. 

Die vissie leef in tropiese strandmere en aflandige koraalriwwe in water wat 2 tot 35 m diep is. Hier leef hulle op die sanderige bodems en langs die riwwe; gewoonlik in pare naby hulle neste. Die vis vreet klein ongewerweldes deur sand deur die kieue te filtreer. Die spesie is seldsaam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Valenciennea-puellaris.html
* http://eol.org/pages/207103/overview
Leerswerwer

Die **leerswerwer** (*Valenciennea sexguttata*) is 'n dikkop wat wydverspreid voorkom in die Stille Oseaan, die Indiese Oseaan en aan die ooskus van Afrika suidwaarts tot by Bazaruto in Mosambiek. In Engels staan die vis bekend as die *bluespotted sleeper goby* of *ladder glider*.

## Identifikasie 
Die vis word tot 13 cm lank. Die lyf is bleekwit en egalig van kleur. Daar is ses ligte blou kolletjies op elke wang. Die voorste dorsale vin het 'n swart punt. 

Die visse leef in vlak koraalriwwe, beskermde baaie en tropiese strandmere in water wat 1 tot 10 m diep is. Hulle leef op slik- of sandbodems langs die riwwe en bou ook hulle neste in die sand langs 'n rots. Die volwasse visse leef in pare saam, terwyl die onvolwasse vissies in klein groepies saamleef. 

Die visse voed deur sand deur die kieue te filtreer en so klein ongewerweldes in te neem. 

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Valenciennea-sexguttata.html
* http://eol.org/pages/213567/overview
Veii

**Veii** (Etruskies: *Vei(s), Uentia*; Italiaans: *Veio*) was 'n belangrike stad van die Etruskers wat in 396 v.C. deur die Romeine ingelyf is. Dit was 17&nbsp;km noord van Rome geleë en sy verowering vorm die eerste groot uitbreiding van die gebied van die Romeinse staat.

Die stad is op 'n plato geleë wat met steil oewers deur twee riviere begrens word, die *Cremera* (vandag: Valchetta) en die Mola. Die sitadel is in die suide en dit word deur duisende grafte in kringe omring. Opgrawings het 'n indrukwekkende tempel gewys wat omtrent 510 v.C. gebou is en dalk aan Apollo en Hercules gewy is.

## Veii en Rome 
duimnael|links|Apulu (Apollo) van Veii
Daar is reeds vroeg met die koninkryk Rome gebaklei oor die mag oor die regteroewer van die *ripa veis* oftwel die Tiber. In 477 v.C. het die Fabii op die Cremera 'n groot nederlaag gely en sowat dertig jaar later het A. Cornelius Cossus die koning van Veii Lars Tolumnius gedood.

Die stad word in 396 v.C. verwoes en ritueel begrawe. Die Romeine beweer dat die beeld van die godin Juno geknik het toe sy 'genooi' is om na Rome te kom om daar, pleks van in Veii, vereer te word. Dit wys hoe die Romeine die stad as mededinger wou uitskakel, ook in religieuse opsigte. Daar word geraam dat ná die inlywing Veii se gebied 60% van Rome se totale oppervlak behels het. Die Romeine het dit altyd as 'n belangrike stap in hulle geskiedenis gesien en die oorlog teen Veii is dikwels soos die tienjarige oorlog tussen die Grieke en Troje beskryf, maar oor die ware toedrag van sake is min bekend. Rome het ná Veii se inlywing amper opgehou om sy *Cappellaccio tufa* as boumateriaal te gebruik omrede Veii se *Grotta Oscura tufa* baie beter was. Daar het ook baie meer grond bygekom waar met slawe geboer is. Ná die inname van die stad deur Camillus is die burgers van Veii as slawe verkoop.

## Verwysings 
duimnael|Veii en sy omgewing omstreeks 450 v.C.

## Eksterne skakels 
;Ensiklopediese inligting
----
* *Ancient History Encyclopedia: Veii*
;Argeologiese park en toerisme
----
* *Atlas Obscura: Veii*
Petrolikanaal

Die **Petrolikanaal** of **Malamocco-Margherakanaal** is tussen 1961 en 1969 voltooi. Die bou daarvan is genoodsaak weens die ontwikkeling van die Marghera-petrochemiese aanleg. Die kanaal verbind die monding van die Malamoccohawe met die raffinaderye van Marghera. Op hierdie wyse word Venesië omseil, sodat olietenkers nie die roetes gebruik wat deur die stad Venesië self loop nie. Die kanaal is by die eerste stuk omtrent 200 meter breed en het 'n diepgang van 17 meter (hoewel dit op omtrent 14,5 meter geraam word); die tweede stuk is 12,5 meter diep.

Tydens die graafwerk van die Petrolikanaal is die modder oor duisende hektaar van die strandmeer gestort, met die doel voor oë om dit later in 'n derde nywerheidsgebied naby Fusina te omskep. So het die *Casse di colmata* ("opgevulde kiste") letterlik grondgevat. Maar deur hierdie drooglegging het die owerheid skynbaar ook die stad ten gronde gerig, want die oorstroming van Venesië in 1966 kon toe net toegeskryf word aan hierdie hoop aarde as die grondoorsaak.

## Uitwerking op die omgewing 
Die kanaal vorm die middelpunt van 'n woordestryd - destyds en vandag nog - veral weens die wankelende balans in die strandmeer wat nou nog verder versteur word deur die kanaal se enorme grootte. Trouens, die onnatuurlike watervloei het tydens die getywisseling juis die waterstand van die Middelstrandmeer ('Laguna Centrale') na raming met tientalle sentimeter laat styg. Gevolglik word die barene, kanale en ghebi beskadig deur die sterk waterstroom wat dekades lank, jaar in en jaar uit, tweemaal per dag, die kanaalwande verder verweer. Hierdie sediment word dan opgesuig en tydens die terugvloei mooitjies in die see gestort. Aan weerskante van die kanaal - reg voor by die Bocca di Malamocco [monding van die Malamoccohawe] aan die een kant, en die Middelstrandmeer aan die ander kant - word 'n aansienlike deel stukkie vir stukkie weggekalwer.

duimnael|center|850px|'n Hidrografiese kaart van die Venesiese strandmeer uit die jaar 1975. Let op die olietenkerkanaal wat vanaf die Bocca di Malamocco suidooswaarts loop na Marghera (in die middel), en Venesië dus omseil.

## Bron 
* Luigi D’Alpaos. 2010. *Fatti e Misfatti di Idraulica Lagunare. La Laguna di I Venezia dalla diversione dei fiumi alle nuove opere delle bocche di porto* Venezia: Istituto Veneto di Scienze. , Capitolo 5
Chroom-51

**Chroom-51** (chemiese notasie **Cr**) is 'n radioaktiewe isotoop van chroom.

## Spoorder 
Hierdie radioaktiewe isotoop is gebruik in navorsing van die rol wat chroom in die menslike liggaam speel en die verskil tussen normale pasiënte en pasiënte met hemachromatosis uit te wys. Die stabiele isotoop chroom-53 word meer vir hierdie doeleindes aangewend

## Verwysings
Chroom-52

**Chroom-52** (chemiese notasie **Cr**) is 'n stabiele isotoop van chroom. Hierdie isotoop is die volopste.

## Verwysings
Chroom-53

**Chroom-53** (chemiese notasie **Cr**) is 'n stabiele isotoop van chroom. Dit is 'n taamlik seldsame isotoop

## Isotoopverhoudings 
### Franksionering op aarde 
duimnael|links|Die isotoopverhoudings van verskeie bekkens|350px
Hier op aarde word verskille in isotoopverhoudings deur  fraksionering veroorsaak. Chroom kom hoofsaaklik in twee oksidasietoestande voor: Cr(VI) as anioon in chromate soos  of  en Cr(III) as katioon. Die chromate is oplosbaar, mobiel en toksies, die katioon is taamlik onoplosbaar en onbeweeglik. Dit maak die meting van chroomisotoopverhoudings 'n goeie metode vir die navorsing van veranderings in die redokspotensiaal van geochemiese bekkens. Fraksionering vind hoofsaaklik plaas tussen Cr(III) en Cr(VI) en dit hang af van die temperatuur. By 0&nbsp;oC kan die verryking van chroom-53 tot 7&nbsp;‰ bedra. NIST SRM 979 word gewoonlik as standaard gebruik.

### Chondriete 
Die Cr/Cr-isotoopverhouding van meteoriete soos gewone chondriete, enstatiet-chondriete en koolstofhoudende condriete verskil van mekaar en van die isotoopverhouding op aarde. Shukolyukov en Lugmair het in 1998 hiermee aangetoon dat die meteoriet van die Morokweng-inslag van Suid-Afrika 'n gewone chondriet gewees het. Hierdie metings is nogtans nie eenvoudig nie omdat die verskille baie klein is.

### Mn/Cr-chronometer 
Cr is die dogternuklied van die uitgestorwe oerisotoop Mn wat 'n halfleeftyd van 3,7 miljoen jaar het. Dit beteken dat dit in die eerste tientalle miljoene jare van die bestaan van die sonnestelsel nog bestaan het.  Mn/Cr-verhoudings verskaf daarom 'n kortlewende chronometer vir gebeurtenisse in die vroeë geskiedenis van die sonnestelsel. Hierdie chronometer is nes Al-Mg, Sm-Nd en Hf-W relatief van aard. Absolute leeftye vereis 'n langlewende chronometer en kennis van die voorkoms van die kortlewende nuklied in hierdie tyd. Kalsium-aluminiumryke insluitsels word dikwels as ykstowwe gebruik. Die Mn/Cr-chronometer is veral belangrik omdat Mn en Cr 'n ander 50%-kondensasie-temperatuur besit. Vir Mn is dit 1296 K en vit Mn 1158 K. Die MnCr-chronometer is hierdeur veral geskik vir die datering van newelprosesse en differensiasie in vroeë planetesimale.

## KMR 
Chroom-53 is die enigste chroomisotoop wat vir KMR gebruik kan word. Die kernspin is I=3/2 en die kern het dus 'n kwadrupool. Die kern het 'n lae gevoeligheid en dit lewer taamlik breë resonansies in simmetriese omringing. In groter komplekse word die sein te breed on waar te neem. 'n Ander probleem is dat slegs Cr(0) en Cr(VI)-verbindings diamagneties is. Die volopste oksidasietoestand Cr(III) is paramagneties en dit maak KMR onmoontlik.

## Spoorder 
Die rol van chroom in pasiënte kan met hierdie isotoop bestudeer word. Soms word ook die radioaktiewe isotoop chroom-51 vir hierdie doeleindes gebruik.

## Verwysings
Aquileia

duimnael|Antieke Romeinse mosaïeke in die Argeologiese Museum te Aquileia
**Aquileia** was een van die grootste stede van antieke Italië en een van die belangrikste seehawens en militêre basisse van die Romeinse Ryk, geleë aan die Natisone-rivier naby die Adriatiese See met 'n bevolking van sowat 100&nbsp;000 gedurende sy bloeitydperk in die 2de eeu n.C. - en 'n verdere 100&nbsp;000 in sy omgewing - onder wie ambagsmanne, skeepsbouers en wapensmede. Aquileia was destyds die eindpunt van die Barnsteenroete wat die Romeinse Ryk met die Baltiese gebiede aan die Oossee verbind het. Daarnaas was dit die belangrikste spilpunt vir die handel met die ooste. 

Uiteindelik het Aquileia se rykdomme die aandag van barbaarse volke getrek - en begeertes gewek. In die laat-antieke tydperk, toe die Romeinse Ryk onder die invalle van hierdie volkere moes swig, het die bewoners begin om hulle na die nabygeleë strandmeer terug te trek wat as veilige skuilplek kon dien. Hierdie beskeie nedersettings sou die bakermat van een van die magtigste seemoondhede in die Europese geskiedenis sou word - die Republiek Venesië.

Die gelyknamige moderne Italiaanse nedersetting het 'n bevolking van sowat 3&nbsp;000.

## Verwysings 
## Eksterne skakels 
;Media
----
* *YouTube.com/Ars Europa Channel: Fondazione Aquileia - 3D-rekonstruksie*
George Stevens

**George Stevens** (? - 11 Augustus 2018) was 'n Kaapse bariton en waarnemende hoof van die Universiteit van Kaapstad. Hy was 'n student van Nellie du Toit. Hy word oorleef deur sy vrou Zoë, sy pa en twee broers en twee susters.

## Bron 
* https://www.netwerk24.com/Vermaak/Musiek/bariton-george-stevens-51-skielik-oorlede-20180813
B1-hoofweg (Namibië)

duimnael|140px|Padteken van die B1-hoofweg
duimnael|Aanwysing van die B1-hoofweg
**Die B1-hoofweg** is een van die belangrikste paaie in Namibië, wat deur die middel van die land in 'n noord-suid rigting beweeg. Dit verbind Noordoewer op die grens tussen Suid-Afrika en Namibië met Oshikango in die noorde op die Angolese grens. Belangrike dorpe op die roete (van noord na suid) sluit Oshikango, Ondangwa, Tsumeb, Otavi, Otjiwarongo, Okahandja, Windhoek, Rehoboth, Mariental, Keetmanshoop en Noordoewer in.

Die B1 is een van die gevaarlikste paaie in Namibië met baie verkeesongelukke en sterftes. Die gedeelte tussen Okahandja en Otjiwarongo is veral gevaarlik.

## Galery 

Lêer:B1 Namibia at Otjiwarongo.jpg|
Lêer:Namibia B1 .jpg|
Lêer:Ongwediva Main Road (B1).jpg|
Lêer:Namibia B1 at Tropic of Capricorn.JPG|
Lêer:Nam B1 Keetmanshoop Gruenau.jpg|
Lêer:Na silnici B1, oblast Karas - Namibie - panoramio (1).jpg|
Lêer:B1 Rehoboth.jpg|
Lêer:Namibia B1.JPG|

## Verwysings
C10-hoofweg (Namibië)

duimnael|Padteken van die C10-hoofweg

**C10** is 'n hoofweg in die suide van Namibië. Dit begin in Ai-Ais en eindig by die Namibië–Suid-Afrika grens waar die pad verander in die R358-streeksroete by Onseepkans. Die hoofweg is 241 kilometer lank.  Die pad gaan een kilometer verby Karasburg, wat toeganklik is deur die M21. Dit kan ook gebruik word om toegang te kry na die B3-hoofweg.

## Verwysings
C28-hoofweg (Namibië)

duimnael|Padteken van die C28-hoofweg

Die **C28-hoofweg** is 'n grondpad in sentraal Namibië. Dit is  lank en verbind Windhoek met Swakopmund.

## Verwysings
B2-hoofweg (Namibië)

duimnael|Padteken van die B2-hoofweg
duimnael|Aanwysing van die B2-hoofweg
regs|duimnael|300x300px|Die B2 naby Walvisbaai
**Die B2**-hoofweg is 'n belangrike pad in Namibië. Die snelweg beweeg oos na wes tussen die groot see hawe van Walvisbaai en die hoofstad Windhoek. 

## Roete 
Die B2 begin in Walvisbaai by 'n verkeersirkel kruising met die C14-hoofweg en beweeg noord langs die kus van die Suid-Atlantiese Oseaan vir sowat 35 kilometer na Swakopmund. Die roete beweeg dan noordooste en ooste deur die binneland van Namibië vir 291 kilometer waar dit eindig by 'n kruising met die B1 naby Okahandja. Die roete gaan deur middel van die Namib-Naukluft Nasionale Park en die Namib-Woestyn. Groot dorpe langs die roete is Arandis, Usakos en  Karibib.
duimnael|B2 by Arandis

## Verwysings
Steensel

'n **Steensel** of **sklereïde** is 'n gereduseerde vorm van 'n sklerenkiemsel of parenkiemsel met 'n verdikte en verhoute selwand wat 'n klein, duursame laag weefsel in die meeste plante vorm. Steenselle vorm die kerne van appels en is verantwoordelik vir die growwe tekstuur van koejawels.
Parenkiem

**Parenkiem** kan verwys na:

* Parenkiem (plantkunde), vulweefsel by plante
* Parenkiem (soölogie), vulweefsel by diere en mense
Herbert Marcuse

**Herbert Marcuse** (* 19 Julie 1898 – † 29 Julie 1979) was 'n Duits-Amerikaanse filosoof, sosioloog, en politieke teoretikus, wat verband hou met die Frankfurt Skool van die Kritiese teorie. Marcuse is in Berlyn gebore en het by die Universiteit van Berlyn en daarna by die Universiteit van Freiburg gestudeer, waar hy sy Ph.D ontvang het. Hy was 'n prominente figuur in die Frankfurt-gebaseerde Instituut vir Sosiale Navorsing – wat later bekend geword het as die Frankfurt Skool. Hy was getroud met Sophie Wertheim (1924–1951), Inge Neumann (1955–1972), en Erica Sherover (1976–1979). In sy skriftelike werk, lewer hy kritiek op kapitalisme, moderne tegnologie, historiese materialisme en vermaak-kultuur, met die argument dat hulle 'n nuwe vorm van sosiale beheer verteenwoordig.

Sy bekendste werke is *Eros en Beskawing* (1955) en *Een-Dimensionele Man* (1964). Sy Marxistiese siening het baie radikale intellektuele en politieke aktiviste geïnspireer in die 1960's en 1970's, beide in die Verenigde State van Amerika en internasionaal.

## Biografie 
### Vroeë lewe 
Herbert Marcuse is in Berlyn gebore aan 'n Joodse familie. Hy het sy Ph.D.-proefskrif (op die Duitse Künstlerroman) in 1922 by die Universiteit van Freiburg gedoen. Hy het in 1928 na Freiburg teruggekeer om saam met Edmund Husserl te studeer, en skryf sy habilitasie met Martin Heidegger, wat gepubliseer is in 1932 as *Hegel se Ontologie en die Teorie van Historisiteit* (*Hegels Ontologie und die Theorie der Geschichtlichkeit*). Hierdie studie is geskryf in die konteks van die Hegel renaissance wat plaasgevind het in Europa, met 'n klem op Hegel se ontologie van die lewe en geskiedenis, sy idealistiese teorie van gees en dialektiek. Met sy akademiese loopbaan wat deur die opkoms van die Derde Ryk op die langebaan geskuif is, het Marcuse in 1933 by die Institut für Sozialforschung (Instituut vir Sosiale Navorsing), algemeen bekend as die Frankfurt Skool aangesluit. Hy het gevlug na Genève, en daarna na die Verenigde State van Amerika. Marcuse het nie na Duitsland na die oorlog teruggekeer nie, en toe hy Frankfurt in 1956 besoek het was die jong Jürgen Habermas verbaas om te ontdek dat hy 'n belangrike lid van die Instituut was.

## Bibliografie 
* ''Hegel's Ontology and Theory of Historicity* (1932)
* *Studie über Autorität und Familie* (1936)
* *Reason and Revolution: Hegel and the Rise of Social Theory* (1941)
* *Eros and Civilization: A Philosophical Inquiry into Freud* (1955)
* *Soviet Marxism: A Critical Analysis* (1958)
* *One-Dimensional Man: Studies in the Ideology of Advanced Industrial Society* (1964).
* *A Critique of Pure Tolerance* (1965)
* *Negations: Essays in Critical Theory* (1968)
* *An Essay on Liberation* (1969)
* *Five Lectures* (1969)
* *Counterrevolution and Revolt* (1972)
* *The Aesthetic Dimension: Toward a Critique of Marxist Aesthetics'' (1978)

## Verwysings
Sacha Baron Cohen

**Sacha Noam Baron Cohen** (gebore 13 Oktober 1971) is 'n Britse akteur, komediant, draaiboekskrywer, en vervaardiger. Baron Cohen het fiktiewe karakters geskep en uitgebeeld soos Ali G, Borat Sagdiyev, Brüno Gehard, en Admiraal Generaal Aladeen. Soos sy held Peter Sellers, neem hy 'n verskeidenheid van aksente en gedaantes vir sy karakters en verskyn selfde buite karakter.

In die meeste van sy roetines, interak Baron Cohen se karakters met niksvermoedende mense, in 'n dokumentêre styl, en hulle besef nie hulle is ingestel vir komiese situasies nie.

## Vroeë lewe 
Baron Cohen is gebore in die weste van Londen. Sy moeder, Daniella Naomi (née Weiser), wat gewerk het as 'n beweging instrukteur, is gebore in Israel. Sy pa, Gerald Baron Cohen (1932–2016), was 'n klere winkel eienaar, wat in Londen gebore was. Baron Cohen het in 'n Joodse huis groot geword. Hy is vlot in Hebreeus sowel as sy moedertaal Engels.

Baron Cohen se pa se familie was Asjkenasiese Jode wat verskuif na Pontypridd, Wallis en Londen, en sy ma se familie is Duitse Jode. Sy vaderlike oupa, Morris Cohen, het "Baron" bygevoeg aan sy naam. Sy moeder se ouma, wat geleef het in Haifa, Israel, was opgelei as 'n balletdanser in Duitsland.

Baron Cohen het twee ouer broers: Erran en Amnon. Erran is 'n komponis en het gewerk op 'n paar van Sacha se films. Baron Cohen se neef, Simon, is 'n outisme navorser.

## Karakters 
### Ali G 
duimnael|Baron Cohen as Ali G, bied 'n toespraak by die Universiteit van Harvard se Klas Dag
Ali G se onderhoude met bekendes (dikwels politici) het bekend geword deels omdat die mense nie betrokke was by die grap dat Ali G, eerder as om 'n werklike onderhoudvoerder, was 'n komiese karakter gespeel deur Baron Cohen. 

### Borat Sagdiyev 
regs|duimnael|Baron Cohen as Borat, 2006

### Brüno Gehard 
Nog 'n alter ego van Sacha Baron Cohen is "Brüno", 'n flambojante homoseksuele, Oostenrykse mode aanbieder wat dikwels die mense wat hy mesy onbewuste vakke lok om uitdagende stellings te maak en hulself weerspreek, dikwels in dieselfde onderhoud. 

## Filmografie 
### Film 
### Televisie 
## Verwysings
Vlagswerwer

Die **vlagswerwer** (*Valenciennea strigata*) is 'n dikkop wat wydverspreid voorkom in die Stille Oseaan en die Indiese Oseaan; meer spesifiek aan die ooskus van Afrika suidwaarts tot by die suide van KwaZulu-Natal. In Engels staan die vis bekend as *pennant glider*.

## Identifikasie 
Die vissie word tot 18 cm lank. Die vis se lyf is liggrys. Daar is 'n kenmerkende blou streep met 'n donker rand onder die oë en blou kolletjies of bande op die onderkant van die wang. Die onderste helfte van die kop is geel en die eerste dorsale vin het verlengde stekels.

Hulle leef in aflandige koraal- en rotsriwwe in water wat 10 tot 25 m diep is. Hier verkies hulle sanderige bodems naby rommel op die rand van die riwwe. Hulle word gewoonlik gesien as pare saam waar hulle oor hul nes hang. Hulle grawe in die sand en sif dit deur hulle kieue om klein ongewerweldes te vreet. Hulle gaan vinnig in hulle neste in sodra hulle bedreig voel. Die spesie kom algemeen voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* http://www.fishbase.se/summary/Valenciennea-strigata.html
* http://eol.org/pages/218451/overview
Leopold Mozart

**Leopold Mozart** (1719 – 1787) was 'n Duitse komponis en violis. Hy was die vader van die beroemde Oostenrykse komponis Wolfgang Amadeus Mozart.

## Eksterne skakels
Virat Kohli

**Virat Kohli** (gebore 5 November 1988) is 'n Indiese krieketspeler en tans kaptein van die Indiese nasionale krieketspan. Kohli word as een van die beste kolwers in die wêreld en 'n elegante regterhandskolwer beskou.

Hy was kaptein van die Indiese o/19-span wat die 2008 o/19-krieketwêreldbeker in Maleisië gewen het en het 'n paar maande later sy EDI-debuut vir Indië teen Sri Lanka op die ouderdom van 19 gemaak. Hy het sy Toetsdebuut in 2011 gemaak.

## Vroeë lewe 
Virat Kohli is op 5 November 1988 in Delhi gebore. Sy pa, Prem Kohli, was 'n prokureur en sy ma, Saroj Kohli, 'n huisvrou. Hy het 'n ouer broer, Vikas, en 'n ouer suster, Bhavna. Volgens sy familie sou Kohli 'n krieketkolf optel en rondswaai en vir sy pa vra om vir hom te boul, toe hy drie jaar oud was.

## Internationale Loopbaan 
In Augustus 2008 is Kohli in die EDI vir die toer in Sri Lanka benoem. Hy het onder meer tydens die Kampioenetrofeë in 2009, 2013 en 2017, die krieketwêreldbekertoernooie in Krieketwêreldbeker 2011, 2015 en 2019, asook die T20I-wêreldbekertoernooie in 2012, 2014, 2016, 2021 en 2022 vir Indië gespeel. Hy was ook 'n lid van die Indiese wenspan tydens die T20I-wêreldbeker 2024. Een jaar later was hy ook 'n lid van die seëvierende Indiese span tydens die Kampioenetrofee 2025.

## Verwysings 
## Eksterne skakels
Percy Girouard

Sir **Edouard Percy Cranwill Girouard** (26 Januarie 1867 – 26 September 1932) was 'n Kanadese ingenieur en soldaat. Hy is in 1867 in Montreal gebore. Hy sluit in 1888 by die leër aan en veg in Soedan, waar hy homself onderskei in die konstruksie en organisasie van spoorweë. Met die uitbreek van die Tweede Vryheidsoorlog was hy direkteur van Spoorweë vir die Britse Magte en het hy die *Imperial Military Railways* georganiseer. In 1903 skryf hy sy offisiale verslag daaroor.

Na die Verdrag van Vereeniging is die IMR ontbind en 'n nuwe spoorwegmaatskapei, die Sentraal-Suid-Afrikaanse Spoorweë (Central South African Railways of CSAR)gestig. Die CSAR is deur die Interkoloniale Raad van Transvaal en de Oranje Vrijstaat beheer. Girouard is as Kommissaris vir Spoorweë (Commissioner for Railways) aangestel. 

Hy is in 1932 in London oorlede.

## Bronne 
* 

## Verwysings
PepsiCo

**PepsiCo** is 'n Amerikaanse multinasionale korporasie wat voedsel, graangebaseerde peuselhappies, koeldrank, en ander produkte vervaardig, bemark en versprei. PepsiCo se bekendste produk is Pepsi, waarvan die maatskappy sy naam kry. 

Die korporasie se hoofkantoor is in Harrison, New York. PepsiCo is in 1965 gevorm ná die samesmelting van die **Pepsi-Cola Company** en Frito-Lay, Inc..

## Bron 
* 

## Eksterne skakels 
*
Lys van streeksroetes in Suid-Afrika

Hier volg 'n **lys van streeksroetes in Suid-Afrika**.

## R101–R114 
Roetenommers met drie syfers wat begin met "R1" word aan die segmente van 'n pad toegeken wat voorheen deel van 'n nasionale pad met 'n ooreenstemmende nommer was, nadat die nasionale pad sedertdien verskuif is na 'n nuwe lyn, gewoonlik 'n deurpad. So, byvoorbeeld, word die R102-nommer gegee aan die padsegmente wat voorheen deel was van die N2, en die R114-nommer word aan die padsegmente toegeken wat voorheen deel van die N14 was.

## R300–R412 
Paaie met 'n driesyfer-roetenommer wat met 3 of 4 begin is in die voormalige Kaapprovinsie geleë.

## R500–R580 
Paaie met 'n driesyfer-roetenommer wat met 5 begin is in die voormalige Transvaal geleë.

## R600–R624 
Paaie met 'n driesyfer-roetenommer wat met 6 begin is in KwaZulu-Natal geleë.

## R700–R730 
Paaie met 'n driesyfer-roetenommer wat met 7 begin is in die Vrystaat geleë.

## Sien ook 
* Genommerde roetes in Suid-Afrika
Boogjag

[duimnael|400px|'n Gewonde leeu, detail van [Assurbanipal se leeujag vanaf Ninevé.]]
**Boogjag** is die jag van diere deur boogskiet. Baie inheemse volke gebruik vir duisende jare reeds die tegniek as hul primêre jagmetode, en dit oorleef in die hedendaagse gebruik vir sport en jag.

## Toerusting 
Pyle en boë is algemeen in die moderne variëteite. In antieke tye egter, is kruisboë en houtboë met houtpyle en klippunte gebruik. Pylpunte is gekies om 'n doodskoot te verseker. Moderne pyle het lemme wat teen 'n hoek uitsteek om meer skade te veroorsaak aan die teiken; sommige modelle het intreklemme wat net uitkom sodra hulle die teiken tref.

Grootwildjag met 'n boog vereis 'n spankrag op die snaar van 35+ pond. Vir groter wild, soos eland, word 50+ pond voorgestel. Die meeste manlike Amerikaanse boogskutters kan 'n boog trek tot op 50-60&nbsp;pond, en die meeste vrouens 30-40&nbsp;pond.

Ligter pyle lewer 'n hoër spoed en 'n platter trajek, terwyl pyle met 'n massa van meer as  meer momentum dra, en beter penetreer in groot diere.

## Metodes van jag 
In teenstelling met 'n geweer, wat verder as 180 m effektief kan skiet; is boogskutters gewoonlik beperk tot 38 m. Die afstand hang af van die individu se vermoë, die teikendier, die boogkrag, terrein, pyl en weer. Die boogjagter stap op soek na 'n dier, en bekruip dit dan versigtig tydens die finale benadering. Hierdie tipe van stadige, planmatige agtervolging, word die sogenaamde "stil jag" genoem. Jagters dra ook klere wat hul kamoefleer en loop teen die wind op sodat die diere hulle nie kan ruik of bespeur nie.

## Regs- en kulturele oorwegings 
Verskillende seisoene en beperkings geld vir boogjag, en dit verskil aansienlik tussen gebiede. Regs- en kulturele benaderings wat vir 'n spesifieke gebied geld, moet in ag geneem word deur die boogjagter.

## Teenkanting 
Sommige drukgroepe is sterk gekant teen boogjag op gronde van onnodige wreedheid teenoor diere. Die organisasie "Mense vir die Etiese Behandeling van Diere" meen dat 'n vinnige dood skaars is, en dat baie diere 'n lang, pynlike dood sterf.

## Verwysings
Itshehlophe

**Itshehlophe** is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.

## Verwysings
Kenterton

**Kenterton** is the place under Umdoni Local Municipality in Ugu District Municipality.'n nedersetting in die Vulamehlo Plaaslike Munisipaliteit van KwaZulu-Natal, 

## Verwysings
Abbas

**Abbas** kan verwys na:

## Plekke 
* Bandar Abbas, stad in Iran

## Mense 
* Abbas Maroufi, Iranse skrywer
* Amir Abbas Hoveyda, Iranse ekonoom
* Mahmoud Abbas, president van Palestina
Genommerde roetes in Suid-Afrika

duimnael|110px|Nasionale roetemerker
duimnael|110px|Provinsiale roetemerker
duimnael|110px|Streeksroetemerker
duimnael|100px|Metropolitaanseroetemerker
In Suid-Afrika word die meerderheid paaie aangewys as **genommerde roetes** om reisigers behulpsaam te wees met hul navigasie. Die landswye nommeringstelsel bestaan uit nasionale roetes wat stede met mekaar verbind, en provinsiale en streeksroetes, wat kleiner dorpe en ander roetes op die netwerk verbind, Laastens, is daar binne die verskillende stedelike gebiede ook skemas van metropolitaanse roetenommering.

## Nommeringstelsel 
Die onderskeie stelsels behels die volgende skemas:

* Nasionale roetes: N1 tot N21.
* Provinsiale roetes: R21 tot R99.
* Plaaslike parallelle roetes: R101 tot R120. ('n streeksroete R1xy sal bestaan uit die padsegmente wat voorheen deel van die nasionale roete Nxy was, maar vervang is deur opgegradeerde paaie.)
* Streeksroetes in die voormalige Kaapprovinsie: R300 tot R499.
* Streeksroetes in die voormalige Transvaal: R500 tot R599.
* Streeksroetes in KwaZulu-Natal: R600 tot R699.
* Streeksroetes in die Vrystaat: R700 tot R799.

Hierdie nommer word toegeken deur die Roetenommering- en Verkeerstekensubkomitee binne die Paaiekoördinerende Liggaam, 'n organisasie wat bestaan uit verteenwoordigers van die padowerhede in die nasionale, provinsiale en plaaslike regering.

### Metropolitaanse nommerstelsels 
duimnael|regs|140px|'n Metropolitaanse roetemerker in Port Elizabeth
In die metropolitaanse nommerstelsel mag die plaaslike owerheid roetes aanwys wat bestaan uit M gevolg deur enige nommer, maar dit moet nie uit syfers bestaan wat dieselfde is as dié wat gebruik word vir nasionale, provinsiale of streeksroetes in dieselfde gebied nie. Hierdie reël is nie universeel gevolg nie, byvoorbeeld in Johannesburg waar daar beide 'n N1 en 'n M1 is.

Die volgende stede het metropolitaanse nommerstelsels:

* Bloemfontein
* Durban
* Johannesburg, insluitend Krugersdorp en Ekurhuleni
* Kaapstad (Die bord toon 'n silhoeët van Tafelberg)
* Oos-Londen
* Pietermaritzburg
* Port Elizabeth (Die bord toon 'n silhoeët van die Donkin Gedenkteken)
* Pretoria

## Lyste van roetes 
* Lys van nasionale roetes in Suid-Afrika
* Lys van provinsiale roetes in Suid-Afrika
* Lys van streeksroetes in Suid-Afrika

## Verwysings